open-index/open-wikipedia-markdown huggingface dataset:
Cosmo’s Factory

***Cosmo's Factory*** er det femte studioalbumet til den amerikanske rockegruppa Creedence Clearwater Revival. Det ble gitt ut 25. juli 1970. Albumet inneholder flere av bandets mest kjente sanger, blant andre hit-singlene «Travellin' Band» og B-siden «Who'll Stop the Rain», «Run Through the Jungle» og dens B-side «Up Around the Bend» og «Lookin' Out My Back Door». 

*Cosmo's Factory* kom i 1970 på 1.-plass på både Billboard 200 i USA og UK Albums Chart i Storbritannia. I 2003 fikk albumet 265.-plass på musikkmagasinet *[[Rolling Stone]]* sin liste over «Tidenes 500 beste album»

## Sporliste
Alle sangene er skrevet av John Fogerty, unntatt hvor annet er angitt.

**Side en**
# «Ramble Tamble» – 7:10. 
#* Spilt inn i juni 1970
# «Before You Accuse Me» (Bo Diddley) – 3:27. 
#* Spilt inn i juni 1970 
# «Travelin' Band» – 2:07.
#* Spilt inn sent i 1969 
# «Ooby Dooby» (Wade Moore, Dick Penner) – 2:07. 
#* Spilt inn i juni 1970 
# «Lookin' Out My Back Door» – 2:35. 
#* Spilt inn i juni 1970 
# «Run Through the Jungle» – 3:10. 
#* Spilt inn i mars 1970

**Side to**
# «Up Around the Bend» – 2:42. 
#* Spilt inn i mars 1970 
# «My Baby Left Me» (Arthur Crudup) – 2:19. 
#* Spilt inn i juni 1970 
# «Who'll Stop the Rain» – 2:29. 
#* Spilt inn sent i 1969 
# «I Heard It Through the Grapevine» (Norman Whitfield, Barrett Strong) – 11:07. 
#* Spilt inn i juni 1970 
# «Long as I Can See the Light» – 3:33. 
#* Spilt inn i juni 1970

## Personell
* John Fogerty: vokal, gitar, munnspill, piano, saksofon
* Tom Fogerty: gitar
* Stu Cook: bass
* Doug Clifford: trommer

## Referanser


## Eksterne lenker
*
Harar

**Harar** (også skrevet som **Harrar,** **Hārer,** eller **Harer**) er en by i det østlige Etiopia, og hovedstad i Harariregionen. Byen ligger ca. 500 km fra Addis Abeba, på en høyde i det etiopiske høylandet, 1885 moh. Byen har ca. 155 813 innbyggere (2008). Byen er kjent som et betydelig handelssenter, for sin kaffe med samme navn som byen, og for sin befestede gamleby, som fra 2006 er et verdensarvområde.

Byen regnes Den fjerde helligste byen i islam (etter Mekka, Medina og Jerusalem), og har verdens største konsentrasjon av moskeer: 82 moskeer og 102 andre helligsteder: relikvier, alter o.l. De tre eldste moskeene dateres til 900-tallet. Mange av de hellige stedene er samlet på og rundt *Feres Magala*-torget.

## Befolkning
Innbyggerne i Harar representerer ulike religioner og etniske grupper, blant annet amharer, oromoer, somaliere, guragie og tigreanere.

Innenfor murene i gamlebyen er likevel flertallet av innbyggerne Harari. Harariene omtaler seg selv som *Gey 'Usu* («byens folk») og snakker et semittisk språk. Hararispråket utgjør en semittisk språklomme i et område dominert av kusjittiske språk. Språket ble tidligere skrevet med arabisk alfabet, men har nylig gått over til fidelalfabetet.

## Historie
Harar ble grunnlagt en gang mellom 600-tallet og 1000-tallet, avhengig av ulike kilder. Byen utviklet seg til et senter for islams tro og kultur i Afrikas horn.

Byen tilhørte *Adalsultanatet*, og ble dets hovedstad i 1520, under *Abu Bakr*. Herskeren  *Ahmad ibn Ibrihim al-Ghazi* brukte byen som base da han på 1500-tallet førte en ekspansjonskrig som på et tidspunkt truet det kristne etiopiske keiserdømmet. Det var hans etterkommer, emir *Nur ibn Mujahid* som lot oppføre den kjente bymuren: 4 meter høy og med fem porter. Bymuren, kalt *Jugol* er godt bevart og regnes som et symbol for byen.

Femtenhundretallet var byens gullalder. Kulturen blomstret, og handelen med kaffe, vevnader, kurvmakeri og bokbinding ble et kjennetegn ved byen. 

Byens herskere har slått egne mynter. De eldste kan muligens dateres til år 615, islamsk tid (*= 1218/19*), men eldste sikre datering er 1789, og flere ble slått på 1800-tallet.

Byen beholdt sin uavhengighet inntil 1875, da den ble erobret av Egypt. I denne perioden bodde den franske forfatteren Arthur Rimbaud i byen, hans hus er nå et museum. Byen ble igjen selvstendig i 1885, men denne nye selvstendigheten varte bare i to år. Den 6. januar 1887, etter *slaget ved Chelenqo*, ble Harar innlemmet i det ekspanderende etiopiske keiserdømmet.

Byens økonomiske rolle ble svekket etter at en jernbanelinje mellom Addis Abeba og Djibouti ble lagt utenom byen, nord for fjellene. Byen Dire Dawa ble grunnlagt i 1902 som *Nye Harar*.

## Eksterne lenker
* 
* Harar and the Hayena man Performance
* Writer Camilla Gibb's photos of Harar
* Ethiopian Treasures – Harar City Wall 
* List of Emirs of Adal and Harar (complete)
* Photos Pascal Meunier
Pendulum (album)

***Pendulum*** er det sjette studioalbumet til den amerikanske rockegruppa Creedence Clearwater Revival. Det ble gitt ut 7. desember 1970. Albumet inneholder to av bandets mest kjente sanger, hit-singelen «Have You Ever Seen the Rain?» og dens B-side «Hey Tonight». Dette er det siste CCR-albumet der Tom Fogerty medvirker.

*Pendulum* regnes for å være bandets mest musikalsk varierte album, med utstrakt bruk av blåsere og orgel. Her finnes også den eksperimentelle låten «Rude Awakening, No. 2».

## Sporliste
Alle sangene er skrevet av John Fogerty.

**Side en**
# «Pagan Baby» – 6:25 
# «Sailor's Lament» – 3:49 
# «Chameleon» – 3:21
# «Have You Ever Seen the Rain?» – 2:40
# «(Wish I Could) Hideaway» – 3:47 

**Side to**
# «Born to Move» – 5:40 
# «Hey Tonight» – 2:45 
# «It's Just a Thought» – 3:56 
# «Molina» – 2:44 
# «Rude Awakening, No. 2» – 6:22

## Personell
* John Fogerty: vokal, gitar, orgel, piano, saksofon
* Tom Fogerty: gitar
* Stu Cook: bass
* Doug Clifford: trommer

## Eksterne lenker
*
Ke Qingshi

**Ke Qingshi** (kinesisk: 柯庆施, født 1902 i She fylke i Anhui i Kina, død 9. april 1965 i Chengdu i Sichuan i Kina) var en kinesisk kommunistisk politiker i Shanghai i Folkerepublikken Kina. Han var en av veteranene i den kommunistiske bevegelse, og var en sentral aktør allerede i 1930-årene, og stod Mao Zedong meget nær, også ideologisk.

Senere ble han partisjef i Shanghai og medlem av Sentralkomiteen for det kinesiske kommunistparti fra 1956 til sin død. 

Han var involvert i de hemmelige forberedelser av kulturrevolusjonen, ved at han la til rette for at Maos hustru Jiang Qing på Maos ønske forberedte en kritikk av politikeren og historikeren Wu Han i Beijing. Forberedelsene skjedde i Shanghai tidlig 1965 både for at man ønsket å  operere i stillhet, delvis for å dra nytte av to propagandaeksperter, Zhang Chunqiao og Yao Wenyuan, som arbeidet for Ke Qingshi.

## Referanser
Xungen-bevegelsen

***Xungen''-bevegelsen''' ([[kinesisk]]: 寻根文学, [[pinyin]]: ''Xúngēn Wénxué'' = «rotsøkende litteratur»),  ***xungen*-litteratur*' eller **søken etter røtter**, er en kulturell og litterær bevegelse i Fastlands-Kina som legger vekt på lokalkulturer og minoritetskulturer.

Den begynte sent i 1980-årene. Dens premiss er at kulturrevolusjonen ødela en pluralistisk kinesisk identitet som hadde bestått i århundrer, og at en vellykket rekonstrusjon av denne identitet betinges av at man gjenvinner en sunn respekt for og glede over de lokale kulturer.

## Noen forfattere som har bidratt til ''xungen''-litteraturen
* Ah Cheng
* Can Xue
* Deng Yi
* Deng Youmei
* Feng Jicai
* Han Shaogong
* Mo Yan
* Ma Yuan
* Wang Zengyi
* Wang Anyi
* Zhang Chengzhi er også blitt tilordnet retningen, men han har selv tatt avstand fra dette.
* Zheng Wanlong

## Litteratur
*Chen Sihe 陈思和: *Zhongguo dangdai wenxue guanjianci shijiang* 中国当代文学关键词十讲. Shanghai 上海: Fudan Daxue Chubanshe 复旦大学出版社, 2002.
*Yi-tsi Mei Feuerwerker: *Ideology, Power, Text. Self-Representation and the Peasant "Other" in Modern Chinese Literature*. Stanford, Calif.: Stanford University Press, 1998.
* Noël Dutrait: *Petit Précis à l'usage de l'amateur de littérature chinoise contemporaine*, Philippe Picquier, 2002.
*Olga Lomová: « Searching for roots. Recent changes in the attitude toward tradition as reflected at the beginning of the literary debate about “roots” », i: Alleton Viviane, Volkov Alexeï (red.), *Notions et perceptions du changement en Chine*, Paris, Collège de France, Institut des Hautes Études Chinoises, 1994. 
*Denise Vlcek: *Literatur die Wurzeln pflanzt*. Univ. Wien: Unveröff. Dipl.-Arb., 1995.
Mardi Gras (album)

***Mardi Gras*** er det sjuende og siste studioalbumet til den amerikanske rockegruppa Creedence Clearwater Revival. Det ble gitt ut 11. april 1972. Det er det eneste CCR-albumet som inneholder låtskriver-bidrag fra Doug Clifford og Stu Cook. *Mardi Gras* inneholder to av bandets mest kjente sanger &ndash; hit-singlene «Someday Never Comes» og «Sweet Hitch-Hiker». 

Tom Fogerty hadde forlatt bandet et år tidligere fordi han mente at hans ideer og sanger ble ignorert. Da dette albumet skulle spilles inn, ble de tre gjenværende medlemmene enige om å dele på låtskriveransvaret og produseringen. 

John Fogerty skrev kun tre av sangene på albumet, og bidro minimalt på de andres sanger. Clifford og Cook var misfornøyd med måten det ble «samarbeidet» på, og ble uvenner med Fogerty. Samtidig hadde Fogerty blitt uvenn med manager og produsent Saul Zaentz etter uenigheter om flere forhold i Fogertys kontrakt med plateselskapet Fantasy Records. I oktober 1972 annonserte bandet og plateselskapet at bandet var oppløst.

## Sporliste

**Side en**
# «Lookin' for a Reason» (John Fogerty) – 3:28 
# «Take It Like a Friend» (Stu Cook) – 3:00 
# «Need Someone to Hold» (Cook, Doug Clifford) – 3:00 
# «Tearin' Up the Country» (Clifford) – 2:14 
# «Someday Never Comes» (Fogerty) – 4:01

**Side to**
# «What Are You Gonna Do?» (Clifford) – 2:53 
# «Sail Away» (Cook) – 2:29 
# «Hello Mary Lou» (Gene Pitney) – 2:14 
# «Door to Door» (Cook) – 2:09 
# «Sweet Hitch-Hiker» (Fogerty) – 2:59

## Personell
* John Fogerty: vokal, gitar, keyboard
* Stu Cook: bass, piano, gitar, vokal
* Doug Clifford: trommer, vokal

## Eksterne lenker
*
Atamon

**Atamon** er et varemerke for et konserveringsmiddel produsert av det danske foretaket Tørsleffs. Det inneholder natriumbenzoat og benzosyre. Atamon er altså en buffer med pH = 4,5. Produktet kan benyttes til konservering ved sylting og safting av bær og frukt, samt ved stiklingformering av planter. I begge tilfeller er formålet å forhindre utvikling av muggsopp.

## Referanser
Tveit (Sveio)

**Tveit** er en plass i Sveio, i Hordaland. Det ligger sør i kommunen, langs hovedveien riksvei 47 som en alternativ omvei rundt Tveitfjellet. Kan forveksles med Tveit i nærheten av Erve ca. en mil øst-sørøst.
Margunn

**Margunn** er et norsk og færøysk kvinnenavn. Det første navneleddet kan komme av det norrøne ordet *marr* som kan bety «hest» eller «hav», eller av andre navn som starter på Mar-, som Maria eller Margrethe. Det andre navneleddet kommer av det norrøne ordet *gunnr*, «strid».

## Utbredelse
Margunn er et sjeldent navn.

Tabellen nedenfor gir en detaljert oversikt over populariteten til fornavnet Margunn i noen av de landene hvor statistikk er tilgjengelig.

## Kjente personer med navnet
Personene i listen er ordnet kronologisk etter fødselsår.
* Margunn Hageberg (f 1950), norsk forfatter
* Margunn Bjørnholt (f 1958), norsk sosiolog og forsker
* Margunn Haugenes, norsk fotballspiller og trener
* Margunn Mossige, norsk fagbokforfatter
* Margun Boge, norsk fagbokforfatter

## Referanser


## Eksterne lenker
*
Nebb (andre betydninger)

**Nebb** eller **NEBB** kan referere til:

* Nebb (anatomi)
* Nebb-gruppen (flere norske selskaper: Nebb Engineering, Nebb Technology, Nebb Products)
* Norsk Elektrisk & Brown Boveri
* National Environmental Balancing Bureau
Toller (yrke)

**Toller** er en yrkestittel som i dag brukes generelt om ansatte i tollvesen.  

I bibelsk sammenheng var en toller en som samlet inn tollavgiften når mennesker skulle ha med seg varer inn i en by.
## Se også
* tolltjenestehund
## Eksterne lenker
* Jobb i Tolletaten; toll.no
* Utdanning.no sin yrkesbeskrivelse av toller
Totenvika

**Totenvika** (lokalt bare *Vika*) er et bygdelag lengst sør i Østre Toten kommune i Innlandet. Bygdelaget strekker seg øst-sørøstover fra tettstedet Skreia mot fylkesgrensa med Akershus, mellom stranda langs Mjøsa og Totenåsen. Fylkesvei 33 går gjennom Totenvika. Her er det skole og kirke, men få sørvisinstitusjoner. Den siste dagligvareforretningen (Birger Stuve) ble nedlagt ca. 2003. I 1981 bodde det 1218 personer her.

Det er flere store gårdsbruk med variert produksjon. Siden jordene ligger lavt (Mjøsa er på ca. 123 moh.) tas våronna et par uker før de høyere delene av kommunen. 

Befolkningen bor i hovedsak spredt, men på 1980-tallet ble det bygd ut ett større boligfelt (Helgestadfeltet). Seinere har det blitt oppført noen nye hus på tomter fra garden Sulustad, men noen større folketallsvekst har uteblitt. På slutten av 1990-tallet trodde politikere og administrasjon i Østre Toten kommune at Totenvika skulle bli Østre Totens nye vekstområde, på grunn av den relative nærheten til Gardermoen. Flyplassen ligger ca. 1 times kjøring fra Totenvika. 

Ved Panengen er det brygge og stoppested for Skibladner.

Lengst sørøst i Totenvika ligger Fjellhaug med prøveskytefelt utover Mjøsa for Nammo / tidl. Raufoss Ammunisjonsfabrikk. En sektor ut i Mjøsa er fareområde for flytrafikken.

En person fra Totenvika kalles en *vikværing*. 

## Litteratur
*
Østlia

**Østlia** er ei grend i Østre Toten kommune. Grenda ligger ned mot Mjøsa, mellom tettstedene Kapp og Bilitt. Tettbebyggelsen på Kapp går nå et stykke inn i det gamle Østlia. På høgda vest for Østlia ligger også den tidligere militærleiren Starum leir. Stedsnavnet Østlia er trulig gitt fra det gamle bygdesenteret Hoff med Hoff kirke. Østlia er den delen av mjøshellinga som ligger mot øst sett fra Hoff, mens naboområdet Nordlia ligger mot nord. En person fra Østlia kalles en *østliing*.

Tidligere ble Nordlia og Østlia samla kalt Lia. Begge heller mot nord-nordøst ned til Mjøsa. Mellom Nordlia og Østlia ligger Kapp i en bukt med neset Tallodden utenfor. I retning øst-sørøst grenser Østlia til Balke. Fra garden Ørud, nedenfor Starum, går veien «Blindtarmen» i retning Balke.

Lengst nord i Østlia, innafor tettbebyggelsen på Kapp, ligger Kapp skole. Skolen het tidligere Kihle skole. Skolekretsen ble oppretta i 1893, til erstatning for Østerhaug. Østerhaug skole, som lå ca. to kilometer lenger sør, ble oppretta i 1860.
Visegrád

**Visegrád** er en by nord for Budapest i Ungarn. Den tilhører Pest fylke, og ligger langs den delen av Donau som kalles Donaukneet. Det bor ikke mer en 1&nbsp;500 mennesker i byen, men den er kjent for sin historie og er et populært mål for turister.

## Historie

Visegrad er først nevnt i et dokument fra 1009. Etter mongolinvasjonen i 1241 der store deler av landet ble lagt i ruiner, ble Visegrad et enda viktigere sted historisk sett. På 1300-tallet ble det gjort til Ungarns hovedstad. Dette varte i ca. 100 år, før den på ny ble flyttet tilbake til Buda. Etter at muslimene invaderte Ungarn etter slaget ved Mohacs, ble byen mindre og mindre viktig.

Visegrad ga navnet til Visegrádgruppen etter et møte i 1991 mellom de landene som er medlemmer av gruppen. Den fikk bystatus i 2000. 

## Referanser


## Eksterne lenker
*
Kurilsk bobtail

**Kurilsk bobtail** er en katterase som har eksistert i isolasjon på Kurilene, en russisk øygruppe som strekker seg  mellom Hokkaido i Japan og Kamtsjatkahalvøya i Sibir og markerer skillet mellom Okhotskhavet og Stillehavet. Rasen har en særpreget kort hale, som kan se ut som er liten dusk, men som varierer i lengde. Halen er unik for hver katt.

Kurilsk bobtail ble første gang utstilt i 1990. Mange utenlandske eksperter var da bekymret for at den kunne være en variant av japansk bobtail, med tyngre bygning. Japansk bobtail er imidlertid en rase skapt av mennesker, mens kurilsk bobtail har eksistert og formert seg i sitt naturlige miljø uten innblanding fra mennesker.

## Genetikk og avl
Mutasjonen for kort hale er et dominant gen. Når kurilsk bobtail blir paret med en normalhalet katt får alle avkommene korte haler eller haler med knekk. Halelengde varierer fra veldig kort til nesten normal lengde med flere bøyer og sammenvokste ledd. Halelengden er stabil i oppdrett.

Kurilsk bobtail ble offisielt anerkjent av WCF i 1995 og av FIFe i 2002, i en korthåret og en langhåret variant. Rasen stilles ut i kategori 3.

Kattenes karakter gjør dem populære. I dag har kurilsk bobtail tredje eller fjerdeplass i popularitet blant rasekatter i Russland, innenfor WCF. I hele Russland er ca. 40-70 oppdretter av rasen. Det finnes også en i Tyskland, en i Litauen, en i Belgia, og en i Canada. En kastrert hannkatt har dessuten blitt importert til Sverige.

## Karakter
Kurilsk bobtail er en sterk katt med et vilt uttrykk.  Den er mild i gemyttet. Den er omstillingsdyktig og stoler på sine omgivelser. Rasen kan læres opp til enkle triks.
Porsche 914-6 GT

**Porsche 914-6 GT** er en bilmodell fra den tyske bilprodusenten Porsche, utviklet i samarbeid med Volkswagen og produsert for bruk i motorsport fra 1970 til 1972.

## Historie
Porsche 914 ble introdusert i september 1969, som et samarbeidsprosjekt mellom Porsche og Volkswagen om produksjonen av en sportsmodell. Bilen var midtmotorisert, hadde to seter og targatak, og var utstyrt med en fire- eller sekssylindret boksermotor. Volkswagen var ute etter en modell som kunne erstatte den aldrende Karmann-Ghia, mens Porsche trengte en ny innstegsmodell i programmet. Utgavene solgt som Volkswagen var utstyrt med firesylindret motor, og ble kalt *914/4*, mens Porsches utgaver het *914/6* og var utstyrt med sekssylindrede motorer. På det amerikanske markedet ble alle modellene solgt som Porsche.

Kun 3&nbsp;360 eksemplarer av 914/6 ble bygget mellom 1970 og 1972, alle utstyrt med en 2,0-liters boksermotor. Modellen ble brukt i motorsport med en rekke forskjellige motorer, blant annet *T*-modellen, som var utstyrt med motoren fra Porsche 911.

I 1970 kjørte Porsche en 914/6 GT i 24-timersløpet på Le Mans. Bilen kjørte inn til en sammenlagt sjetteplass, og vant sin klasse. Modellen dukker fortsatt opp i billøp for klassiske løpsbiler.
Tellervinini

* *[[Tellervo]]*

**Tellervinini** er en liten gruppe av sommerfugler som hører til underfamilien Danainae i den store familien flikvinger (Nymphalidae). Man regner med bare én slekt, *Tellervo*, og disse sommerfuglene finnes bare innen et begrenset område fra Sulawesi i nordvest til Salomonøyene i nordøst og det nordlige Australia i sør. Sommerfuglene er ganske variable og har blitt gitt en lang rekke navn, men det finnes trolig bare seks forskjellige arter.

## Utseende
Middelsstore (vingespenn gjerne ca. 40&nbsp;mm), slanke sommerfugler med avrundede vinger. Kroppen er lite hårete, antennene slanke og rundt halvparten så lange som forvingene. Vingene er svarte med store, hvite felter, størrelsen og formen på disse er ganske variabel. Sommerfuglene virker påfallende spinkle.

## Levevis
Tellervinini er skogsinsekter som har larver på planteslekten *Parsonsia* (Apocyanaceae). Disse plantene er giftige, og sommerfuglene lagrer giften og blir dermed uspiselige eller usmakelige.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien Danainae Boisduval, 1833
*************** Gruppen Tellervinini Kirby, 1894 – seks arter i én slekt, Ny-Guinea, det nordlige Australia, Sulawesi og Salomonøyene
**************** Slekten *Tellervo* Kirby, 1894
***************** *Tellervo juriaansei* Joicey & Talbot, 1922
***************** *Tellervo assarica* (Stoll, 1781)
***************** *Tellervo zoilus* (Fabricius, 1775)
***************** *Tellervo parvipuncta* Joicey & Talbot, 1922
***************** *Tellervo hiero* (Godman & Salvin)
***************** *Tellervo nedusia* (Geyer, 1832)

## Eksterne lenker
* 
* Tellervinini på ''Tree of life''
* Markku Savela's Lepidoptera and some other life forms: Sjekkliste over artene. Hentet 28.12. 2011.
Andersgard

**Andersgard** er en gard (gnr. 127) og et vegkryss (*Andersgardkrysset*) i Nordlia i Østre Toten. Ved Andersgard kommer fylkesvei 85 inn på fylkesvei 33. Andersgard ligger ned mot Mjøsa, og her er det ei badestrand som tidligere var mye brukt. Garden har i dag (2007) ca. 215 mål dyrka jord, 255 mål skau og 10 mål beite. Beitet er nå hestehavn, da det på Andersgard er traverhester og næringsvirksomhet knytta til hest. I tillegg er det sag på garden.

Bebyggelsen på Andersgard er hovedsakelig fra rundt 1850, og gardstunet viser derfor stor historisk kontinuitet. Husa danner et ganske regelmessig firkanttun.

Husmannsplassene Andersgardbakken og Andersgardstranda hørte til garden.

Navnet tolkes av Oluf Rygh som opprinnelig *Arnþórsgarðr*, av mannsnavnet Arnþórr og gard.

## Eksterne lenker

Norske Gaardnavne
Calinaginae

* *[[Calinaga]]*

**Calinaginae** er en gruppe av sommerfugler som tilhører den store familien flikvinger (Nymphalidae). Man regner med bare én slekt, *Calinaga*. Disse sommerfuglene har vært vanskelige å plassere systematisk, men fylogenetiske analyser basert på DNA tyder på at de er beslektet med undergruppene ringvinger (Satyrinae) og Charaxinae. De er store, mørkfargede sommerfugler som etterligner giftige monarksommerfugler (Danaini) av slekten *Tirumala*. Det er publisert en lang rekke navn innen denne slekten, men tallet på reelle arter er usikkert.

## Utseende
Ganske store (vingespenn rundt 80&nbsp;mm), slanke sommerfugler med store vinger. De etterligner monarksommerfugler av slektene *Danaus* og *Tirumala* og ligner sterkt på disse, også på arter av *Limenitis* (Limenitidinae). Kroppen er slank, antennene forholdsvis korte (rundt 1/3 så lange som forvingene). Brystet (thorax) er ofte mer eller mindre kledt med skarpt røde hår. Vingene er mørke med lyse (hvite, gule eller lyseblå) flekker og striper. Forvingene er avlange, avrundet trekantede, bakvingene forholdsvis store og avrundede. Larvene er grønne og nakne. Puppene er glatte og runde og minner sterkt om små, umodne frukter som henger fra grenene på vertsplanten.

## Levevis
Larven til *Calinaga buddha* lever på *Morus australis* (morbærfamilien, Moraceae).

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae Rafinesque, 1815
************** Underfamilien **Calinaginae** Fruhstorfer, 1912
*************** Slekten *[[Calinaga]]* Moore, 1857
**************** *[[Calinaga lhatso]]* Oberthür, 1893 – Kina
**************** *[[Calinaga buddha]]* Moore, 1857 – Assam, Sikkim, Burma, Thailand
**************** *[[Calinaga cercyon]]* de Nicéville – Kina
**************** *[[Calinaga davidis]]* Oberthür – Kina, Tibet
**************** *[[Calinaga gautama]]* Moore, 1896 – Sikkim, ?Bhutan
**************** *[[Calinaga aborica]]* Tytler, 1915 – Burma
**************** *[[Calinaga sudanassa]]* Melville, 1893 – Burma, Thailand
**************** *[[Calinaga buphonas]]* Oberthür, 1920 – Yunnan-provinsen
**************** *[[Calinaga genestieri]]* Oberthür, 1922 – Yunnan-provinsen
**************** *[[Calinaga funeralis]]* Monastyrski & Devyatkin, 2000 – Vietnam

## Eksterne lenker
* 
* ''Calinaga'' på Tree of life
* Markku Savela's Lepidoptera and some other life forms: Sjekkliste over artene. Hentet 28.12. 2011.
Prins Eugen

:*For den østerrikske feltherren, se [[Eugene av Savoia]]*

**Eugen Napoleon Nikolaus** (født 1. august 1865 på Drottningholms slott, død klokken 10.25 den 17. august 1947 på Waldemarsudde på Djurgården i  Stockholm) var en svensk prins, norsk prins (1865–1905), hertug av Närke samt kunstner. Han var den yngste sønnen til Oscar II og Sofia av Nassau og bror til Gustaf V.

## Biografi

Eugen kalles ofte for kunstnerprinsen. Han ville tidlig bli kunstner, men faren Oscar II var til å begynne med veldig avvisende til dette. Til slutt fikk han tillatelse til å begynne å studere. Han begynte hos Hugo Salmson og fortsatte senere i Paris, bl. a. hos Léon Bonnat.

Han var også på sommerbesøk på Skagen.

Eugen tilhørte kretsen rundt Konstnärsförbundet og bidrog til det nasjonale landskapsmaleriet med blant annet skildringer av det svenske kulturlandskapet, Södermanland og Stockholm samt Österlen. Hans kanskje mest kjente maleri er *Molnet*, som han malte i flere versjoner. Han er representert med dekorativ veggmalerier på Dramaten og i Stockholms stadshus, dessuten har han også laget altertavlen i Kiruna kyrka. Prins Eugen har også laget altertavlen, "Den stigande solen" som han ga til Djurgårdskyrkan, mellom Gröna Lund og Skansen i Stockholm.

I 1905 kjøpte Eugen Waldemarsudde på Djurgården i Stockholm, og lot den framtredende arkitekten Ferdinand Boberg tegne sitt nye hjem i jugendstil. Han testamenterte sin store kunstsamling på Waldemarsudde til den svenske stat. Samlingen inneholder verk av blant andre Anders Zorn, Carl Larsson, Ivan Aguéli, Carl Fredrik Hill samt maleriene *Strömkarlen* av Ernst Josephson, som prinsen kjøpte da den ble refusert av Nationalmuseum. I hagen finnes en skulpturpark med verk av de store skulptørene, f.eks Carl Milles, Carl Eldh, Christian Eriksson og Liss Eriksson. Hjemmet fungerer nå som et kunstmuseum, der prinsens egen samling utgjør stammen.

I 1947 ble Eugen tildelt Haakon VIIs Frihetskors «for fremragende fortjenester av Norges sak under krigen».

Prins Eugen var den første svenske kongelige som ble kremert. Hans urne ble begravet i Waldemarsuddes hage.

## Galleri

Fil:Skibe for anker. Vinter.jpg|Prins Eugen: *Skibe for anker. Vinter.*, 1908, Statens Museum for Kunst, www.smk.dk 
Fil:Prince Eugén - View of Vadstena from the surrounding fields 1920.jpg|Prins Eugen: *Udsigt over Vadstena*, 1920
Fil:Prince Eugen Le Vieux Château.jpg|*De gamle slot* (1893)
Fil:Prins Eugen-Motiv från Djurgården.jpg|*Motiv fra [[Djurgården]]* (1927) 
File:Prinsvillan Eugen 1900b.jpg|Prins Eugen 1900.
Fil:Eugen of Sweden and Norway c 1905.jpg|Malerprinsen i arbejde, ca. 1905.
File:Prinsen av Sven Lundqvist.jpg|*Prinsen* af Sven Lundqvist.
Fil:Sweden. Stockholm. Djurgården 065.JPG|Prins Eugens grav vid Waldemarsudde.


## Slekt

## Referanser


## Kilder
* Händelser man minns – en krönika 1920-1969, fil dr Harald Schiller 1970

## Se også
* Prins Eugen-medaljen
* Prins Eugens Kulturpris

## Eksterne lenker
* Prins Eugens Waldermarsudde
Reaksjonsevne

**Reaksjonsevne** er evnen til å oppfatte og tolke signaler på en riktig og hurtig måte. Mentalt sett kan reaksjon bety hvor raskt en reagerer for eksempel på startskuddet i et kappløp. 

I dagligtale nyttes begrepet overlappende med bevegelseshurtighet, eller akselerasjon. Et mottak av en ball krever god reaksjonsevne for å oppfatte hva som skjer, og hvor ballen er på vei. Det er bevegelseshurtighet som deretter avgjør om hånden raskt nok er i posisjon. Teknikken avgjør om hånden klarer å fange og holde ballen. Hele denne prosessen vil noe upresist omtales som god reaksjonsevne, selv om reaksjon bare er en del av operasjonen, dog en viktig, og avgjørende del.
Madeline Zima

**Madeline Rose Zima** (født 16. september 1985) er en amerikansk skuespillerinne. Hun spilte Grace Sheffield i tv-serien *The Nanny* og en 16-år gammel jente sammen med David Duchovny i tv-serien *[[Californication (TV serie)|Californication]]*.

## Biograpfi
### Tidlig liv
Zima ble født i New Haven i Connecticut av Marie og Dennis Zima. Hun har to søstre, Vanessa og Yvonne, begge to er skuespillere.

### Karriere
Hun spilte rollen som Grace Sheffield i tv-serien *The Nanny* i seks år.  Zima har blitt kjent for sitt arbeide i filmer som *The Hand That Rocks the Cradle* og mest nylig for å ha vært med i Hilary Duff-filmen *A Cinderella Story* og *Dimples*, *Looking for Sunday*, *Once in a Very Blue Moon* og *Legacy*. 

I kontrast til sine tidligere tv-roller, spilte Zima i 2007 en 16-år gammel jente og var med i sexscener med David Duchovny i tv-serien *[[Californication (TV serie)|Californication]]*, som ble vist på tv-kanaler i Australia, Norge (TV 2), Storbritannia og Nederland. I serien spiller hun også sammen med andre skuespillere som Natascha McElhone, Madeleine Martin og Evan Handler.

## Filmografi

## TV-opptredener

## Referanser


## Eksterne lenker
* 
*  Madeline Zima hos Citizendium
Hal B. Wallis

**Harold Brent «Hal» Wallis** (født **Aaron Blum Wolowicz** 14. september 1898, død 5. oktober 1986) var en amerikansk filmprodusent.

## Biografi
Familien hans flyttet til Los Angeles i California i 1922 hvor han etterhvert fikk seg jobb hos Warner Bros. i 1923.

Blant de mange store filmene han har produsert finner vi *[[Casablanca (film)|Casablanca]]*, en av de mest kritikerroste filmene i Hollywoods historie, i tillegg til den Oscar-belønte filmen *[[Jente med mannsmot]]* med blant annet John Wayne. Wallis sluttet hos Warner Bros. i 1944 for å jobbe som selvstendig produsent. Han produserte blant annet de fleste filmene som Elvis Presley spilte i. 

Wallis var gift to ganger, først med skuespilleren Louise Fazenda, og senere med skuespilleren Martha Hyer fra 1966 til 1986.

Wallis døde i Rancho Mirage i California, 88 år gammel.

## Filmografi (utvalg)

 
* 1931: *[[Lille Cæsar]]*
* 1933: *[[Central Airport]]*
* 1936: *[[The Petrified Forest]]*
* 1937: *[[Bokser blant gangsters]]*
* 1938: *[[Robin Hoods eventyr (film)|Robin Hoods eventyr]]*
* 1939: *[[The Private Lives of Elizabeth and Essex]]*
* 1940: *[[Castle on the Hudson]]*
* 1940: *[[Santa Fe Trail]]*
* 1941: *[[Sersjant York]]*
* 1941: *[[Malteserfalken]]*
* 1942: *[[They Died with Their Boots On]]*
* 1942: *[[Casablanca (film)|Casablanca]]*
* 1942: *[[Yankee Doodle Dandy]]*
* 1942: *[[Under nye stjerner]]*

* 1943: *[[This Is the Army]]*
* 1947: *[[Desert Fury]]*
* 1950: *[[Dark City]]*
* 1950: *[[The Furies]]*
* 1956: *[[The Rainmaker]]*
* 1957: *[[Gunfight at the O.K. Corral]]*
* 1959: *[[Career]]*
* 1964: *[[Becket (film)|Becket]]*
* 1967: *[[Barbent i parken (film)|Barbent i parken]]*
* 1969: *[[Jente med mannsmot]]*
* 1969: *[[Anne of the Thousand Days]]*
* 1971: *[[Mary, Queen of Scots]]*
* 1975: *[[Rooster Cogburn]]*

## Referanser


## Eksterne lenker
*
Paul Henreid

**Paul Georg Julius Hernried Freiherr von Wassel-Waldingau** (født 10. januar 1908 i Triest i Østerrike-Ungarn, død 29. mars 1992 i Santa Monica i California i USA),  bedre kjent som **Paul Henreid**, var en østerriksk skuespiller og filmregissør.

## Liv og virke
### Bakgrunn
Paul Henreids mor var Maria-Luise (Lendecke) og hans far, Carl Alphons, far var østerriksk baron og bankmann. Henreid ble oppdaget av regissøren Otto Preminger mens han arbeidet som direktør for Max Reinhardts teatergruppe, og begynte å spille teater med Reinhardt i Wien.

### Filmskuespiller
Han filmdebuterte i Wien i 1933. Han flyttet fra hjemlandet og var i britisk film fra 1935. Ved utbruddet av andre verdenskrig risikerte Henreid deportasjon eller internering i Storbritannia som borger av fiendestat, men Conrad Veidt talte hans sak for britiske myndigheter og overbeviste dem om Henrieds fiendtlige innstilling til Det tredje rike, og fikk lov til å forbli og til å arbeide i britisk filmindustri.

Der gjorde han seg bemerket i roller i blant annet *[[Adjø, Mr. Chips (1939)|Adjø, Mr. Chips]]* (1939) og *Night Train to Munich* (1940).

I 1942 spilte Henreid i sine to viktigste filmer. I *[[Under nye stjerner]]* skapte han sammen med Bette Davis en av tidenes mest imiterte filmscener, når han tenner to sigaretter og gir den ene til henne. Henreids neste rolle var Victor Laszlo, en heroisk anti-Nazi-leder, i filmen *[[Casablanca (film)|Casablanca]]* med Humphrey Bogart og Ingrid Bergman. 

Han spilte gjerne tyskere, opposisjonelle eller ofre for nazismen, men nektet å fremstå i rolle som nazist.

I 1946 ble Henreid amerikansk statsborger.

Henreid spilte ofte elegante aristokrater, men også sensible kunstnernaturer, som i 1947 pianisten Robert Schumann i filmen *Song of Love*. Fra 1950-årene var han for det meste å se i biroller, og hans siste filmrolle var i 1977 kardinal i annen del av *Eksorsisten*.

Henreid har to stjerner på Hollywood Walk of Fame, en (for film) på 6366 Hollywood Boulevard og den andre (for TV) på 1722 Vine Street.

## Litteratur
* Paul Henreid, Julius Fast: *Ladies’ Man. An Autobiography.* St. Martin's Press, London 1984, ISBN 978-031246384-7. 
* Peter Nau: *Vor Sonnenuntergang. Paul Henreid in Hollywood*. In: Christian Cargnelli, Michael Omasta (Hrsg.): *Schatten. Exil. Europäische Emigranten im Film noir*. PVS Verleger, Wien 1997, ISBN 3-901196-26-9.

## Referanser


## Eksterne lenker
* 
*
Canon EOS-1D Mark III

**Canon EOS 1D Mark III** er  digitalt speilreflekskamera i proffsegmentet som er produsert av Canon. Det ble lansert 22. februar 2007, som en ny version av Canon EOS 1D Mark II. Den 20 Oktober 2009 ble oppfølgeren Canon EOS 1D Mark IV lansert.

## Firmware og programvare

*Siste Firmware version er 1.2.5 (Mars 09)

## Referanser
Maksymilian Goldfeders palass

**Maksymilian Goldfeders palass** (polsk *Pałac Maksymiliana Goldfedera*) ligger ved Piotrkowska-gaten 77 i Łódź. Det ble bygd i italiensk renessanse i årene 1889–1892 etter tegninger av byarkitekten Hilary Majewski, i et av byens mest representative strøk. 

Det to etasjer høye palasset og dets tilbygg huset opprinnelig et bankhus i første etasje og privatleiligheter i andre. Etter Goldfeders død i 1923 gikk firmaet til grunne, og bygningen ble i 1930 kjøpt opp av et trikkselskap. I dag har flere institusjoner sine seter her, blant annet den kjente studentklubben «Siódemki».

## Eksterne lenker
*
Anschlussmedaljen

**Anschlussmedaljen** (*Die Medaille zur Erinnerung an den 13. Marz 1938*) er en medalje ifra det tredje rike.

## Historie
Medaljen ble innført den 1. mai 1938 og ble laget for å minne Tysklands annektering av Østerrike i 1938, også kjent som «Anschluss».  Medaljen ble gitt til alt tysk militært personell som marsjerte inn i Østerrike, østerrikske medlemmer av NSDAP, tyske såvel som østerrikske embedsmenn, og andre østerrikere som deltok eller medvirket til annekteringen av Østerrike.

Medaljen ble utdelt frem til 13. desember 1940, og totalt ble 318&nbsp;689 medaljer utdelt.

## Design
Medaljen var basert på emblemet for nazipartiets partidag i 1938 og ble designet av professor Richard Klein. På advers er det en mann, stående på et podium med det tredje rikes riksvåpen, med et tysk hakekorsflagg. Med den andre hånden hjelper han en annen mann med avslitt kjetting opp på podiet. På revers er datoen av annekteringen, 13. mars 1938, omgitt av setningen: «Ein Volk, Ein Reich, Ein Führer» (ett folk, ett rike, en fører). Medaljen har et medaljebånd som er rødt med hvit/sort/hvit stripe på begge sidene av båndet. Medaljen ble produsert av buntmetall.

## Se også
* Anschluss
* Sudetenlandmedaljen
* Memellandmedaljen
* Liste over tyske militære utmerkelser 1933-1945
Murray Burnett

**Murray Burnett** (født 23. desember 1910, død 23. september 1997) var en høyskolelærer og manusforfatter fra New York. Burnett og Joan Alison skrev teaterstykket *Everybody Comes to Rick's*, som er grunnlaget for manuskriptet til filmklassikeren *[[Casablanca (film)|Casablanca]]* med Humphrey Bogart og Ingrid Bergman.

## Referanser


## Eksterne lenker
*
Andalusisk arabisk

**Andalusisk arabisk** (også kalt **spansk arabisk**) var en variant av arabisk som ble talt av muslimene i Al-Andalus, de regionene på Den iberiske halvøy som var under muslimsk styre. Språket døde ut etter moriscoenes utvisning etter *[[reconquista]]*. Språket brukes fortsatt i andalusisk musikk, og har hatt en viss innflytelse på mozarabisk, spansk, katalansk og marokkansk arabisk.

Andalusisk arabisk spredte seg raskt i Al-Andalus, og var i muntlig bruk i de fleste deler av Al-Andalus mellom det 9. og 15. århundre. Språket hadde høyest antall brukere &ndash; mellom 5&nbsp;og 7&nbsp;millioner brukere, i det 11. og 12. århundre. Deretter sank bruken av språket gradvis på grunn av de kristnes sakte men sikre gjenerobring av området, men det forble i bruk i enkelte kristenkontrollerte områder helt til den endelige utvisninga av muslimene i begynnelsen av det 17. århundre. I 1567 utga kong Filip II av Spania et kongelig dekret forbød all bruk av arabisk i alle sammenhenger. Moriscoene ble gitt tre år til å  lære seg de kristne spanjolenes språk, før de måtte kvitte seg med alt arabiskspråklig materiell.

De eldste bevisene på ytringer på andalusisk arabisk er fra mellom det 10. og det 11. århundre, i isolerte sitater, prosa og strofiske dikt (muwashahat), og så, fra det 11. århundre og utover, i strofiske dialektale dikt og i dialektale ordtaksamlinger. Den siste beviselige bruken av språket er noen forretningsnedtegnelser og et brev skrevet på begynnelsen av det 17. århundre i Valencia.

## Eksterne lenker
* Linguist List of andalusisk arabisk
Digresjon

**Digresjon** (fra latin: *digression*; «avvik, det å gå bort», av *dis-*, «adskilt», og *gradi* «gå») er et sidesprang fra et hovedemne. Innen retorikken kalles det digresjon når det i en tale er et planlagt sidesprang.

En klassisk tale hadde fem elementer: Innledning, utredning, argumentasjon, **digresjon** og konklusjon. Fremdeles kan man finne mønsteret brukt i prekener.

I litteraturen finner man det i bruk i verker av  Leo Tolstoj, J.D. Salinger, Marcel Proust, Henry Miller, Milan Kundera og Robert Musil så vel som i verkene til en lang rekke av de klassiske forfattere.

Også i filmsjangeren brukes digresjon.

## Referanser
Campomarino

**Campomarino**(Arbereshe-albansk ; ***Këmarini)*** er en kommune i provinsen Campobasso i regionen Molise i Italia.

## Historie
Kommunen er hovedsakelig bebodd av Arbereshe-folket, som er etterkommere av albanske flyktninger fra det 1500-tallet, som flyktet fra invasjonen fra det osmanske riket.

Det har blitt etablert lover som er rettet mot beskyttelse og forbedring av historiske språklige minoriteter, som i dette tilfelle er Arbereshe-folket.

Kommunen har et areal på 76,68&nbsp;km² og  innbyggere (2013). Kommunen inneholder følgende frazioni: Campomarino Lido, Nuova Cliternia, Ramitelli og Contrada 'Arcora.

## Demografisk utvikling
Tall fra ISTAT


Colors=
  id:lightgrey value:gray(0.9)
  id:darkgrey  value:gray(0.8)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:500 height:303
PlotArea   = left:50 bottom:50 top:30 right:30
DateFormat = x.y
Period     = from:0 till:8000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:1000 start:0
ScaleMinor = gridcolor:lightgrey increment:500 start:0
BackgroundColors = canvas:sfondo

BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001
  bar:2011 text:2011
  bar:2013 text:2013

PlotData=
  color:barra width:20 align:left

  bar:1861 from: 0 till:1616
  bar:1871 from: 0 till:1325
  bar:1881 from: 0 till:1643
  bar:1901 from: 0 till:1684
  bar:1911 from: 0 till:1522
  bar:1921 from: 0 till:1496
  bar:1931 from: 0 till:1682
  bar:1936 from: 0 till:1880
  bar:1951 from: 0 till:2844
  bar:1961 from: 0 till:3706
  bar:1971 from: 0 till:3972
  bar:1981 from: 0 till:5482
  bar:1991 from: 0 till:5818
  bar:2001 from: 0 till:6310
  bar:2011 from: 0 till:7068
  bar:2013 from: 0 till:7723

PlotData=

  bar:1861 at:1616 fontsize:S text: 1616 shift:(-8,5)
  bar:1871 at:1325 fontsize:S text: 1325 shift:(-8,5)
  bar:1881 at:1643 fontsize:S text: 1643 shift:(-8,5)
  bar:1901 at:1684 fontsize:S text: 1684 shift:(-8,5)
  bar:1911 at:1522 fontsize:S text: 1522 shift:(-8,5)
  bar:1921 at:1496 fontsize:S text: 1496 shift:(-8,5)
  bar:1931 at:1682 fontsize:S text: 1682 shift:(-8,5)
  bar:1936 at:1880 fontsize:S text: 1880 shift:(-8,5)
  bar:1951 at:2844 fontsize:S text: 2844 shift:(-8,5)
  bar:1961 at:3706 fontsize:S text: 3706 shift:(-8,5)
  bar:1971 at:3972 fontsize:S text: 3972 shift:(-8,5)
  bar:1981 at:5482 fontsize:S text: 5482 shift:(-8,5)
  bar:1991 at:5818 fontsize:S text: 5818 shift:(-8,5)
  bar:2001 at:6310 fontsize:S text: 6310 shift:(-8,5)
  bar:2011 at:7068 fontsize:S text: 7068 shift:(-8,5)
  bar:2013 at:7723 fontsize:S text: 7723 shift:(-8,5)


 
## Referanser


## Eksterne lenker
*
Diabetes type 2

**Diabetes type 2**, også kalt **voksendiabetes**, er en form for diabetes med høyt blodsukker, insulinresistens og relativ mangel på insulin. Vanlige symptomer er økt tørste, hyppig vannlating og uforklarlig vekttap. Symptomer kan også inkludere økt sult, trøtthetsfølelse og sår som ikke gror. Ved diabetes type 2 kommer symptomene som regel sakte. Komplikasjoner fra høyt blodsukker over lengre tid inkluderer hjertesykdom, slag, diabetisk retinopati som kan resultere i blindhet, nyresvikt og dårlig blodstrøm i blodårene som kan føre til amputasjoner. Hyperosmolar hyperglykemisk-tilstand kan forekomme, men diabetisk ketoacidose er sjeldnere.

Diabetes type 2 oppstår ofte som et resultat av overvekt og mangel på fysisk aktivitet. Noen mennesker er genetisk mer utsatt enn andre.

Omtrent 90 % av tilfellene av diabetes skyldes diabetes type 2. De resterende 10 % skyldes primært diabetes type 1 og svangerskapsdiabetes. Diagnose av diabetes type 2 skjer gjennom blodprøver som fastende plasmaglukose, oral glukosetoleransetest eller glykert hemoglobin A1C (kjent som langtidsblodsukker eller HbA1c).

Tallanalyser med basis i registeret *SEARCH* for *Diabetes in Youth* viser at tallet på amerikanere under 20 med diabetes type 2 kan øke med 675 prosent innen 2060.

## Se også

* Diabetes type 1

## Referanser


## Eksterne lenker
* 
*  Diabetesforbundet (Norge)
*  Diabetesforeningen (Danmark)
*  American Diabetes Association
Nasjonal kompetanseenhet for migrasjons- og minoritetshelse

**Nasjonalt kompetansesenter for migrasjons- og minoritetshelse** (**NAKMI**), var et statlig kompetansesenter innen migrasjonshelse. Senteret ble etablert etter initiativ fra Helse- og sosialdepartementet i 2003 og var administrativt underlagt Oslo universitetssykehus frem til 1.1.2018 da senteret ble en del av Folkehelseinstituttet. NAKMI var en egen avdeling i FHI i omlag ett år før fagmiljøet ble en fullintegrert del av Folkehelseinstituttet under Område for Helsetjenester, klynge for Forskning og analyse Helsetjenestene. 

Senteret drev forskning og utviklingsarbeid på feltet innvandreres helse, også kalt "migrasjonshelse". NAKMI hadde et tverrfaglig mandat som skulle sikre samarbeid med aktuelle aktører nasjonalt og internasjonalt for å ivareta kompetanse på feltet.

Per 2016 hadde senteret om lag 12 årsverk. Lege og forsker Esperanza Diaz var senterets siste konstituert direktør fra 2017 til 2018.

NAKMIs arkiv er overført til FHI. NAKMIs rapporter og annet åndsverk forvaltes av FHI og er tilgjengelige på instituttets hjemmesider. 

1. januar 2018 ble NAKMI en del av Folkehelseinstituttet.

## Referanser


## Eksterne lenker
* www.nakmi.no
* https://www.fhi.no/hn/migrasjonshelse/
Misanthropy Records

**Misanthropy Records** er et tidligere britisk plateselskap. 

Selskapet ble dannet i 1993 av Tiziana Stupia, opprinnelig kun for å utgi et album av Burzum. Bakgrunnen for opprettelsen av selskapet var at etter at Varg Vikernes i august 1993 ble arrestert for drapet på Mayhem-gitaristen Øystein Aarseth var det ingen plateselskap som ønsket å ha noe med ham å gjøre. Han forsøkte å gi ut det neste Burzum-albumet selv, men fant ut at å drive verdensomspennende distribusjon fra en fengselscelle var meget vanskelig. Tiziana Stupia, som var en fan av Burzum, ble opprørt da hun hørte dette, og hun kontaktet flere plateselskaper for å få dem til å utgi albumet, men uten hell. Til slutt var det en som svarte henne: «Hvis det er så viktig for deg at disse Burzum-albumene blir utgitt, hvorfor gjør du det ikke selv?». Tiziana bestemte seg da for å gjøre akkurat det, og startet *Misanthropy Records*. 

Kontrakt med Vikernes ble signert, og like etter så den første utgivelsen til *Misanthropy Records* dagens lys. Responsen var så positiv at Tiziana Stupia bestemte seg for å drive selskapet videre. Det ble utgitt ytterligere to Burzum-album, og deretter begynte selskapet å signere andre band, som Fleurety, In the Woods... og Ved Buens Ende. Alle utgivelsene til *Misanthropy Records* var innen forskjellige heavy metal-sjangere.

Selskapet la ned driften i 2000, ettersom Tiziana Stupia ønsket å konsentrere seg om sin karriere som hedensk prestinne. Deler av selskapets katalog ble solgt til Candlelight.

## Betydningsfulle artister
* Burzum
* In the Woods...
* Fleurety
* Ved Buens Ende
* Mayhem
* Primordial
* Beyond Dawn
* Solstice
* Madder Mortem

## Eksterne lenker
* Misanthropy Records på RateYourMusic.com
* Misanthropy Records på Discogs.com
Kora

**Kora** er et strengeinstrument som brukes av mandefolket i Vest-Afrika. Koraspill er forbundet med griot-tradisjonen. Rollen som griot går i arv fra far til sønn, og i griot-familier lærer fedre sine unge sønner først å bygge sin egen kora, deretter å spille på den. I Gambia regnes koraen som nasjonalinstrument.

Koraen er en luttliknende harpe, der kroppen er lagd av en kalebass med hud spent over. Instrumentet har 21 strenger. Koraen spilles vanligvis i sittende stilling, med instrumentet opprettstående med strengene rett mot utøveren. Det spilles med begge hender som på ei harpe.

Når koraen spilles av en jeli, som er mandefolkets skalder, blir instrumentet ofte ledsaget av en kvinnelig jelisanger. Jelien kan sjøl legge inn vokalpartier som priser gudene eller fordums konger og helter. 

Koraen har vist seg å appellere også til et vestlig publikum, både i sin opprinnelige form og i elektrifisert utgave. Flere senegalesiske musikere bosatt i Norge har bidratt til å gjøre koraen kjent for et norsk publikum. Blant de fremste er Solo Cissokho, som har bodd i Norge siden 1995, og Aliou Cissokho, som døde i 2010. Solo Cissokho har utgitt plater og turnert med folkemusikerne Kirsten Bråten Berg og Hallvard T. Bjørgum, og med gitaristen Knut Reiersrud. 

Også mange gambiske koraspillere har turnert og gitt ut plater i Europa, bl.a. Dembo Konte, Malamini Jobarteh, og Kausu Kouyate. Den amerikanske jazzpianisten Herbie Hancock har i samarbeid med Foday Musa Suso lagd en korabasert musikalsk fusjon. Toumani Diabate har danna gruppa Songhai sammen med spanske flamenco-rock-musikere.

Gitaristen Mory Kante fra Guinea har gjort seg bemerket med koramelodier spilt på elgitar o.a. instrumenter.

## Eksterne lenker
* 
* allmusic.com - oversikt over tilgjengelig musikk på plate.
* Bilder
Schmedeswurth

**Schmedeswurth** er en kommune i kretsen Ditmarsken i Schleswig-Holstein, Tyskland. Schmedeswurth hører under Marne-Nordsjøs amt, hvor den er den eldste kommunen.

8 av 9 plasser i kommunestyret er holdt av FWV, en uavhengig liste. Borgermesteren, Harm Schloe, representerer også FWV.

## Referanser


## Eksterne lenker
*